**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – noteikumu projekts) atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Doktora zinātniskā grāda piešķiršanas (promocija) kārtība (turpmāk – promocija) noteikta Zinātniskās darbības likuma 11.pantā. Saskaņā ar šā panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma; 2) programmas īstenošanā iesaistīti vismaz trīs Latvijas Zinātnes padomes apstiprināti eksperti (ekspertu datubāze pieejama <http://www.lzp.gov.lv/eksperti/index.php>); 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi). Noteikumu projekta mērķis ir atbilstoši Zinātniskās darbības likuma 11.panta trešās daļas noteikumiem Biznesa augstskolai "Turība" deleģēt promocijas tiesības vadībzinātnē.Biznesa augstskola "Turība" ar 2014.gada 15.maija vēstuli Nr.1.1.-07/1122 lūdz ministriju rosināt grozījumus MK noteikumos ar mērķi deleģēt tai promocijas tiesības vadībzinātnē (skatīt anotācijas pielikumu (datne:IZManotp\_030714\_Turiba) (turpmāk – pielikums). Biznesa augstskola "Turība" īsteno akreditētas studiju virziena “Vadība, administrēšana un nekustamo īpašumu pārvaldība” (Studiju akreditācijas komisijas 2013.gada 26.jūnija lēmums Nr.215; akreditēts līdz 2019.gada 25.jūnijam) doktora studiju programmu ”Uzņēmējdarbības vadība” (studiju programmas kods: 51345) (skatīt pielikumu). Minētās programmas īstenošanā ir iesaistīti 5 Latvijas Zinātnes padomes apstiprināti eksperti vadībzinātnē (V.Zariņa, V.Fomins, I.Lūka, R.Zvirgzdiņa, A.Ābeltiņa), kuri ir ievēlēti akadēmiskajos amatos Biznesa augstskolā "Turība". Latvijas Zinātnes padome 2014.gada 9.maija vēstulē Nr.1/4.N-54 sniegusi pozitīvu atzinumu par Biznesa augstskolai "Turība" promocijas tiesību deleģēšanu vadībzinātnē (skatīt pielikumu). |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo noteikumu projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi Biznesa augstskola "Turība". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas II, III, IV, V sadaļa - noteikumu projekts šīs jomas neskar*.

Izglītības un zinātnes ministre Ina Druviete

Vizē: Valsts sekretāre Sanda Liepiņa

29.07.2014. 10:29

477

Depkovska, 67047772

anita.depkovska@izm.gov.lv